Flere undersøgelser har allerede vist, at vi er det lykkeligste folk i verden.

Nu viser det sig også, at vi tilsyneladende er de sjoveste - i hvert fald i Norden.

Det mener vores nordiske brødre og søstre.

LÆS OGSÅ

Hotelkæden Hotels.com har spurgt mere end 4.000 mennesker fra hele Norden om, hvem de synes, er de sjoveste i Norden. Og resultatet er opløftende læsning for danske øjne:

Omkring hver tredje svensker, nordmand og finne peger på, danskerne som den sjoveste i Norden.

Til gengæld er der ikke mange, der synes, at finnerne er skægge. De ligger nemlig i bunden af listen.